Κλουμπ Ατλέτικο Πενιαρόλ

Η Κλουμπ Ατλέτικο Πενιαρόλ (ισπανικά: Club Atlético Peñarol) είναι αθλητικός σύλλογος από το Μοντεβιδέο της Ουρουγουάης. Είναι πιο γνωστή για το τμήμα ποδοσφαίρου της, που είναι μία τις πιο επιτυχημένες ομάδες στην ιστορία κατέχοντας 102 επίσημους τίτλους, μεταξύ των οποίων 3 φορές το Διηπειρωτικό Κύπελλο και 5 φορές το Κόπα Λιμπερταδόρες. 

Σύμφωνα με τον ίδιο τον σύλλογο, ιδρύθηκε στις 28 Σεπτεμβρίου 1891Η ημερομηνία ίδρυσης αμφισβητείται από το 1941, όταν η Πενιαρόλ γιόρτασε την πεντηκοστή επέτειο της, από το κύριο άρθρο που δημοσιεύθηκε στην εφημερίδα El País με το επιχείρημα ότι «CURCC» και «Peñarol» ήταν διαφορετικά σωματεία, και ως εκ τούτου, η ημερομηνία ίδρυσης ήταν 13 Δεκεμβρίου 1913. από εργάτες της Εταιρίας σιδηροδρομικών γραμμών Κεντρικής Ουρουγουάης (Βρετανικών συμφερόντων), με το όνομα Central Uruguay Railway Cricket Club, στο προάστιο του Μοντεβίδεο, Πενιαρόλ. Τα χρώματα της ομάδας είναι το κίτρινο και το μαύρο, ενώ η Διεθνής Υπηρεσία Ιστορίας και Στατιστικής Ποδοσφαίρου την ανακήρυξε ως την κορυφαία ομάδα της Νοτίου Αμερικής για τον 20ο αιώνα. Μεγάλη της αντίπαλος είναι η  Νασιονάλ.

 Ιστορία 
Στις 28 Σεπτεμβρίου 1891, εργάτες της εταιρίας σιδηροδρομικών γραμμών Central Uruguay Railway (CUR) ίδρυσαν έναν αθλητικό σύλλογο που ασχολούνταν με το κρίκετ και το ράγκμπι, με όνομα Σεντράλ Ουρουγουάη Ρέιλγουεϊ Κρίκετ Κλουμπ (CURCC). Εν συντομία, αναφέρονταν σε αυτό με το όνομα CURCC ή «Πενιαρόλ», από το όνομα του χωριού που βρισκόταν η έδρα της ομάδας, 10 χλμ μακριά, τότε, από το Μοντεβιδέο. Οι ιδρυτές της φτάνουν τον αριθμό 118, από τους οποίους οι 72 ήταν Βρετανοί, ένας από τη Γερμανία και 45 από την Ουρουγουάη. Το 1892 η ομάδα αποφάσισε να ασχοληθεί με το ποδόσφαιρο. Μαζί με την Ατλέτικο Ουρουγουάης, την Deutscher Fussball Klub και την Αλμπιόν ήταν οι ιδρυτές του Πρωταθλήματος ποδοσφαίρου της χώρας, που ξεκίνησε στις 10 Ιουνίου 1900. Στον πρώτο επίσημο αγώνα της κέρδισε την Αλμπιόν με 2-1, ενώ στο τέλος κατέκτησε το πρώτο πρωτάθλημα Ουρουγουάης.

Το 1913, και ενώ είχε κατακτήσει αρκετά ακόμα πρωταθλήματα, αποκόπηκε από την εταιρεία CUR, κρατώντας το όνομα CURCC Peñarol, ενώ στις 12 Μαρτίου 1914 άλλαξε το όνομά της σε Club Atlético Peñarol. Από το 1922 έως το 1925 υπήρχαν δύο ομοσπονδίες, η Asociación Uruguaya de Fútbol (AUF), αναγνωρισμένη από τη FIFA, και η Federación Uruguaya de Foot-ball (FUF), την οποία ίδρυσε η Πενιαρόλ μαζί με τη Σεντράλ, και διοργάνωσε 3 πρωταθλήματα (1923, 1924 και 1925). Αυτά δεν αναγνωρίζονται από τη AUF.

Με την ένωση της FUF με την AUF το 1926 και την έναρξη του επαγγελματικού πρωταθλήματος από την AUF το 1932, η Πενιαρόλ κατακτά τον πρώτο της επαγγελματικό πρωτάθλημα στο τέλος της χρονιάς. Το 1960 πήρε, ως πρωταθλήτρια Ουρουγουάης, μέρος στο νεοσύστατο κύπελλο πρωταθλητριών Αμερικής, το σημερινό Κόπα Λιμπερταδόρες. Το πρώτο της παιχνίδι ήταν με την πρωταθλήτρια Βολιβίας Χόρχε Γουίλστερμαν, όπου νίκησε με 7-1. Κατάφερε να κερδίσει τον τίτλο στο τέλος της χρονιάς, νικώντας την ομάδα της Ολίμπια από την Παραγουάη στον τελικό, ενώ έλαβε μέρος και για πρώτη φορά σε Διηπειρωτικό Κύπελλο, όπου έχασε στον τελικό με 2-1 από την Μπενφίκα. Το 1966 κατέκτησε το δεύτερο τρόπαιο Διηπειρωτικού Κυπέλλου στην καλύτερη περίοδο στην ιστορία του συλλόγου. 

Συνολικά η Πενιαρόλ κατάφερε να κατακτήσει 5 φορές το Κόπα Λιμπερταδόρες, ενώ έχει κατακτήσει και 3 φορές το Διηπειρωτικό. Προς τιμή της, πολλές ομάδες της Ουρουγουάης, αλλά και της λατινικής Αμερικής έχουν πάρει το όνομα Πενιαρόλ.

Εκτός από το ποδόσφαιρο, σήμερα η Πενιαρόλ έχει τμήματα ποδοσφαίρισης (futsal) και πυγμαχίας, ενώ κατά το παρελθόν είχε διάφορα τμήματα, από τα οποία αυτά της ποδηλασίας και της καλαθοσφαίρισης είχαν καταφέρει να σημειώσουν επιτυχίες.

 Τίτλοι 

 Ποδόσφαιρο 
ΔιοργάνωσηΦορέςΧρονιέςΕγχώριεςΠρωτάθλημα Ουρουγουάης521900, 1901, 1905, 1907, 1911 (C.U.R.C.C.), 1918, 1921, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2009-10, 2012-13, 2015-16, 2017, 2018, 2021, 2024Καμπεονάτο Ουρουγουάγιο ντε λα Φεντερασιόν Ουρουγουάυα ντε Φουτ-μπόλ 11924Κόπα ντελ Κονσέχιο Προβισόριο 11926Σούπερ Καπ Ουρουγουάης12018ΔιεθνείςΔιηπειρωτικό Κύπελλο31961, 1966, 1982Κόπα Λιμπερταδόρες51960, 1961, 1966, 1982, 1987

170px|right|thumb|Ο Σεβερίνο Βαρέλα με τα χρώματα της Πενιαρόλ, πρωταθλητής Ουρουγουάης το 19

 Εκτός από αυτούς, έχει κατακτήσει έναν μεγάλο αριθμό από μικρότερης σημασίας διοργανώσεις σε εθνικό και διεθνές επίπεδο.

 Καλαθοσφαίριση 
ΔιοργάνωσηΦορέςΧρονιέςΠρωτάθλημα Ομοσπονδίας61944, 1952, 1973, 1978, 1979, 1982Νοτιοαμερικανικό Πρωτάθλημα Συλλόγων 11982Πρωτάθλημα Χειμερινής Περιόδου 51953, 1955, 1978, 1979, 1982

 Ποδηλασία 
ΔιοργάνωσηΦορέςΧρονιέςΓύρος Ουρουγουάης (Ομαδικό)51956, 1959, 1990, 1991, 2002

 Διάφορες αθλητές της έχουν κατακτήσει ατομικά τίτλους στη ποδηλασία στην Ουρουγουάη, ενώ ο αθλητής της José María Orlando κατέκτησε το 1990 το Routes of Americas.

 Ποδόσφαιρο σάλας 
ΔιοργάνωσηΦορέςΧρονιέςΠρωτάθλημα Ουρουγουάης51995, 1996, 1997, 1999, 2003-04Πρωτάθλημα Κλαουσούρα 12005Πρωτάθλημα Ουρουγουάης κάτω των 20 31998, 1999, 2000Κύπελλο της Τιμής12007

 Άλλα 

 Έχει κατακτήσει πρωταθλήματα στο σκάκι, στην επιτραπέζια αντισφαίριση, στην ξιφασκία και σε πρωτάθλημα μοτοσικλέτας σε Ουρουγουάη και νότια Αμερική.

 Εικόνες 

 Σημειώσεις 

 Παραπομπές 

 Εξωτερικοί σύνδεσμοι 

 Επίσημος ιστότοπος 

Κατηγορία:Αθλητικοί σύλλογοι Ουρουγουάης
Κατηγορία:Ιδρύσεις αθλητικών συλλόγων το 1891
Κατηγορία:Ποδοσφαιρικές ομάδες Ουρουγουάης
Κατηγορία:Ιδρύσεις ποδοσφαιρικών ομάδων το 1891